แฟนๆร้าน After You มีเฮ!! บริษัทจ่อขาย IPO ให้แก่ประชาชนแล้ว - FINNOMENA
20 มิ.ย. 2559

HOT NEWS DIGEST – แฟนๆร้าน After You มีเฮ!! บริษัทจ่อขาย IPO ให้แก่ประชาชนแล้ว
บมจ. อาฟเตอร์ ยู มีแผนที่จะขายหุ้นแก่ประชาชนทั่วไป (IPO) จำนวน 236,500,000 หุ้น คิดเป็นร้อยละ 29.6%
โดยบริษัททำธุรกิจร้านขนมที่โด่งดัง After You เราจะเห็นคนต่อคิวยาวเหยียดแทบทุกช่วงเวลา
ซึ่งเป้าหมายของการเสนอขายนี้ ก็เพื่อที่จะขยายสาขาเพิ่มเติม ซึ่งปัจจุบันมีเพียง 15 สาขาเท่านั้นเอง รวมถึงใช้เป็นเงินทุนหมุนเวียนบริษัท
ในปี 2558 บริษัทมีรายได้กว่า 414 ล้านบาท หรือเติบโตกว่า 33% เลยทีเดียว
ใครสนใจหุ้นตัวนี้ ต้องรอสักนิดเพราะบริษัทเพิ่งยื่น Filing เมื่อวันศุกร์ที่ผ่านมาเอง
FINNOMENA รายงาน
“อาฟเตอร์ ยู”ยื่นไฟลิ่งขาย IPO 240 ล้านหุ้น ใช้ขยายธุรกิจของบริษัท-คืนเงินกู้ยืม-เป็นเงินทุนหมุนเวียน
Source : InfoQuest 20 June 2016
สำนักงานคณะกรรมการกำกับหลักทรัพย์ และตลาดหลักทรัพย์ เปิดเผยว่า บมจ. อาฟเตอร์ ยู ได้ยื่น  Filing version แรก เมื่อวันที่ 17 มิถุนายน 2559 เนื่องจากบริษัทฯมีความต้องการจะเสอขายหุ้นเพิ่มทุนแก่ประชาชนเป็นครั้งแรก (IPO) จำนวน 240 ล้านหุ้น และมีความประสงค์จะขอเข้าจดทะเบียนในตลาดหลักทรัพย์ เอ็ม เอ ไอ (mai) โดยมีบล.บัวหลวง เป็นที่ปรึกษาทางการเงิน
รายละเอียดการเสนอขายดังนี้ 1. หุ้นสามัญเพิ่มทุนจำนวน 236,500,000 หุ้น เพื่อเสนอขายให้แก่ประชาชน (IPO)  อนึ่งการจัดสรรดังกล่าวให้รวมถึงการเสนอขายให้แก่ นายธีรพงษ์ จันศิริ และนายฤทธิรงค์ บุญมีโชติ ผู้ให้กู้ของบริษัทฯ และ/หรือบุคคลอื่นที่นายธีรพงษ์ จันศิริ และนายฤทธิรงค์ บุญมีโชติ มอบสิทธิให้ ซึ่งเป็นไปตามเงื่อนไขในสัญญากู้เงิน
อ่านต่อได้ที่ : “อาฟเตอร์ ยู”ยื่นไฟลิ่งขาย IPO 240 ล้านหุ้น ใช้ขยายธุรกิจของบริษัท-คืนเงินกู้ยืม-เป็นเงินทุนหมุนเวียน
FINNOMENA Hot News Digest 
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest)ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ:
ผู้เขียน
FINNOMENA ADMIN EARTH
หนุ่มวิศวกร หันมาทำงานในสายการเงิน มีความหลงใหลในตลาดหุ้นและการลงทุนเป็นพิเศษ